JERUSALEMIN MUUREILLA
Jerusalemin historia ja tulevaisuus osa 2/4
Shalom Jerusalemista, Suuren Kuninkaan kaupungista!
Viime kerralla puhuin Jerusalemin historiasta ja tulevaisuudesta.
Kerroin, että Eedenin puutarha sijaitsi Jerusalemissa.
Sen voi nähdä muun muassa Hesekielistä ja Ilmestyskirjasta.
Hes. 47 puhuu kaksoisvirrasta, joka tulee esiin -
temppelin kynnyksen alta ja virtaa Kuolleelle merelle.
Siinä kuvataan myös puun parantavia lehtiä ja hedelmiä.
Ilmestyskirjan luvussa 22, puhutaan Elämän virrasta.
Yhden virran nimi Eedenin puutarhassa on Giihon.
Vesilähde, joka virtaa Jerusalemissa, on Giihonin lähde.
Muutkin asiat viittaavat samaan.
Tänne Jumala antaa uuden Jerusalemin laskeutua.
Jumalan kirkkaus tulee ihmisten keskelle asumaan iankaikkisesti.
Toivo Jerusalemista oli hyvin selvä alkuseurakunnassa.
Marttyyri Justinos kirjoittaa 150-luvulla j.Kr. -
kirjassaan keskusteluista juutalaisen Tryfonin kanssa.
Hän käy keskustelua kuvitellun juutalaisen rabbin kanssa.
Rabbi asettaa kysymyksen Justinos marttyyrille.
Luen, mitä marttyyri Justinos kirjoittaa.
Se on valtavan mielenkiintoista.
Rabbi Tryfon kysyy Justinokselta: -
"Tunnustatko totuutena, että Jerusalem rakennetaan uudelleen?
Odotatko, että kansasi kootaan jälleen yhteen iloitsemaan -
Kristuksen, patriarkkojen ja profeettojen kanssa -
sekä Pyhien ja ennen Messiaan tuloa kääntyneiden kanssa?"
Mielenkiintoinen kysymys siitä, onko meillä sama määränpää, -
kuten uskovilla juutalaisten keskuudessa.
Mielenkiintoista, mitä kirkkoisä Justinos kirjoittaa.
Hän vastaa: "Olen vahvistanut sinulle jo aiemmin, että -
minä ja monet muut pidämme sitä totena.
Kuten itsekin tiedät, niin tulee tapahtumaan."
Sitten hän puhuu niistä, jotka sanovat itseään kristityiksi.
He eivät usko samoin, ja uskaltavat jopa pilkata isiensä Jumalaa.
"Minä ja kaikki muut oikeaoppiset kristityt tiedämme, -
että ruumiin ylösnousemus ja tuhatvuotinen Jerusalem tulevat.
Kaupunki on uudelleen rakennettu, kaunistettu ja laajennettu, -
kuten Hesekiel, Jesaja ja kaikki muut profeetat sanovat."
"Johannes yksi apostoleista, -
profetoi ilmestyksessä, joka annettiin hänelle, että -
Kristus asuu Jerusalemissa tuhat vuotta.
Sen jälkeen tulee koko maailmaa koskeva -
ikuinen ylösnousemus ja myös tuomio."
Hyvin mielenkiintoista!
Sata vuotta apostolien jälkeen, toisen vuosisadan puolivälissä, -
kirjoitti marttyyri Justinos, että kaikki oikeaoppiset kristityt -
uskovat kirkastetun Jerusalemin tuloon.
Messias hallitsee siellä tuhat vuotta.
Sitten tulee ikuinen ylösnousemus.
Asia oli hänelle heti selvä.
Hän ei toivonut pääsevänsä pois maailmasta -
eikä pakoa jonnekin avaruuteen.
Hän uskoi, että maa uudistuu, -
se palautuu ennalleen, ja paratiisi tulee maan päälle.
Jes.66 sanoo: "Jerusalemissa me tulemme saamaan lohdutuksen."
Kaikki me, jotka pidämme häntä rakkaana.
Noin 100 vuotta Justinoksen jälkeen -
toinen kirkkoisä, Origenes, puhui teoksessaan, että -
Raamattu on vertauskuvallinen kirja hengellisistä totuuksista.
Vertauksia ei tarvitse ottaa kirjaimellisesti.
Eusebios, Konstantinuksen hovisaarnaaja, pilkkasi Papiasta,
yhtä apostoli Johanneksen opetuslapsista.
Eusebios piti lapsellisena ja epähengellisenä käsitystä, että -
Jerusalemin ennalleenasettaminen olisi kirjaimellinen.
Hänhän toimi keisarin alaisuudessa Roomassa.
Häntä ei kiinnostanut Jerusalemin tulevaisuus -
eikä uusi kuningas tai valtakunta.
Siksi seurakunnasta hävisi raamatullinen toivo vuosisadoiksi.
Nyt Jumala ilmoittaa meille Kirjoituksia uudelleen.
Hän osoittaa, mitä on kirjoitettu Jumalan Sanassa.
Verho, joka on estänyt näkemästä, mitä on kirjoitettu, on häviämässä.
Kunnia Jumalalle Hänen Sanansa voimasta!
Monessa jakeessa lukee, että Jerusalem ennalleenasetetaan.
Taivaallinen Jerusalem tulee maan päälle.
"Tulkoon sinun valtakuntasi; tapahtukoon sinun tahtosi -
myös maan päällä niinkuin taivaassa."
Sentähden meidän tulee olla vartijoita Jerusalemin muureilla.
Justinos puhui, että Jerusalem rakennetaan uudelleen, -
ja juuri siitä apostoli Johannes kertoi.
Joskus ajattelemme, että taivaallinen Jerusalem -
on tähtien ja planeettojen takana.
Taivaallinen Jerusalem tarkoittaa uudelleen rakennettua Jerusalemia,
jonka Jumala on rakentanut maan päälle.
Hesekielin luku 43 kertoo, että -
Jumala on valinnut Jerusalemin iankaikkisesti.
Hesekiel sai näyn temppelistä.
Hes. 43:1: "Sitten hän kuljetti minut portille, sille portille, joka antoi -
itää kohden. Ja katso: Israelin Jumalan kunnia tuli idästä päin.
Sen kohina oli niinkuin paljojen vetten kohina,
ja maa kirkastui hänen kunniastansa."
2 Tess.2. kertoo, että Jeesus tuhoaa Antikristuksen.
Halleluja, sitä odotan innolla!
Hänen kirkkauttaan ei voi hävittää.
"Ja Herran kunnia kulki temppeliin sen portin kautta, jonka etupuoli -
oli itää kohden. Ja henki nosti minut ja vei minut sisempään -
esipihaan. Ja katso: Herran kunnia täytti temppelin.
Ja minä kuulin jonkun puhuttelevan minua temppelistä; mutta mies -
seisoi minun vieressäni. Se ääni sanoi minulle: "Ihmislapsi, tämä -
on minun valtaistuimeni sija ja minun jalkapohjaini sija, jossa -
minä tahdon asua israelilaisten keskellä iankaikkisesti."
Sen paikan Jumala näytti Aabrahamille ja sanoi:
"Mene Moorian maahan ja uhraa poikasi Iisak alttarilla."
Sijaisuhrina oli oinas, joka oli sarvistaan takertunut pensaikkoon.
Samoin Jeesus kuoli meidän puolestamme Jerusalemissa.
Salomo rakensi temppelin samalle paikalle.
Hesekielin mukaan temppeli pystytetään jälleen lopun aikana.
Messias istuu isänsä Daavidin, valtaistuimella.
Niin enkeli Gabriel ilmoitti Marialle kertoessaan, -
että tämä synnyttää pojan, jonka nimi on Jeesus, Jeshua.
Häntä kutsutaan Korkeimman pojaksi,
ja Jumala antaa hänelle Daavidin valtaistuimen.
Hän hallitsee Jaakobin huonetta ikuisesti.
Mikä lupaus, ja se liittyy Jerusalemiin.
Jesaja kirjoittaa, että Herran valtaistuin on ihana.
Kaikki pakanakansat asettavat toivonsa Häneen.
Nyt jatkan vielä Jerusalemin historiasta.
Kerroin jo Eedenin puutarhasta ja Melkisedekistä, -
joka perimätiedon mukaan oli Nooan poika Seem.
Hänen kuollessaan oli Jaakob 50-vuotias.
Perimätiedon mukaan olivat Aabraham, Iisak ja Jaakob -
oppilaita hänen raamattu- koulussaan Jerusalemissa.
Tälle raamatunopettajalle Aabraham antoi kymmenykset -
voitettuaan kuninkaat, joiden vankina Loot oli.
Aabraham meni uhraamaan Iisakin Jumalan osoittamalle vuorelle.
Seison nyt vuorella, jolla Aabraham kehotti palvelijoitaan odottamaan,
kun hän meni rukoilemaan Iisakin kanssa.
"Sitten 'me' tulemme takaisin". Hän uskoi ylösnousemukseen.
Seison nyt juuri samalla paikalla.
Aabraham katseli taustalla näkyvää maisemaa, Iisakin uhrauspaikkaa.
Etualalla on kukkula, joka johtaa ylös temppelipaikalle.
Sitä kutsutaan Daavidin Sauvaksi.
Seuraavan kerran Jerusalem mainitaan -
Israelin lähtiessä Egyptistä Punaisen meren poikki.
2. Moos.15 on fantastinen ylistyslaulu.
Luen jakeesta 11: "Herra, kuka on sinun vertaisesi jumalien joukossa!
Kuka on sinun vertaisesi, sinä pyhyydessä jalo;
sinä ylistettävissä teoissa peljättävä, sinä ihmeitten tekijä!"
Yksi ihanimmista ylistysjakeista koko Raamatussa.
"Sinä ojensit oikean kätesi, maa nielaisi heidät." - Faaraon armeijan.
"Mutta armossasi sinä johdatit lunastamaasi kansaa,
sinä veit sen voimallasi pyhään asuntoosi."
Kansa luvataan johtaa Jumalan pyhään asuntoon.
Luen eteenpäin jakeesta 17:
"Sinä viet heidät perille ja istutat heidät vuorelle, joka on -
sinun perintöosasi, paikkaan, jonka sinä, Herra, olet asunnoksesi -
valmistanut, pyhäkköösi, Herra, jonka sinun kätesi ovat tehneet."
Juutalaiset rabbit puhuvat ikuisesta temppelistä.
Temppeli ja ilmestysmaja ovat taivaassa, ja siksi temppeli piti -
rakentaa vuorella näytetyn mallin mukaan.
Temppeli rakennettiin Jerusalemiin. Egyptistä lähdön yhteydessä -
Jumalan tarkoitus oli viedä kansa hänen perintöosansa vuorelle -
ja paikkaan, jonka hän oli valmistanut, Jerusalemiin.
Luetaanpa 5. Moos.12 luku, -
jossa Jumala kertoo, mitä Hän tulee tekemään.
Luemme 5. Moos.12, jakeesta 1:
"Nämä ovat ne käskyt ja oikeudet, joita teidän on tarkoin -
noudatettava siinä maassa, jonka Herra, -
sinun isiesi Jumala, sinulle antaa, että ottaisit sen omaksesi -
niin kauan kuin elätte maan päällä.
Hävittäkää perin pohjin kaikki ne paikat, -
missä karkoittamanne kansat ovat jumaliansa palvelleet.
Kukistakaa heidän alttarinsa, murskatkaa heidän patsaansa, -
polttakaa tulessa heidän asera-karsikkonsa".
Asera on obeliski, joita oli Egyptissä.
Sellainen on pystytetty myös Pietarinkirkon aukiolle Roomassa.
Sen toi Egyptistä Roomaan keisari Caligula.
Sittemmin katolinen kirkko ja paavit ottivat sen haltuunsa.
Jumala vihaa sellaista valtavasti.
5 Moos.12:3: "Ja hakatkaa maahan heidän jumaliensa kuvat, -
polttakaa tulessa heidän asera-karsikkonsa, murskatkaa -
heidän patsaansa." - Kyse oli siis patsaista.
" ...ja hävittäkää heidän nimensä niistä paikoista."
"Palvellessanne Herraa, teidän Jumalaanne älkää tehkö -
niinkuin he, vaan se paikka, jonka Herra, teidän Jumalanne, -
valitsee teidän sukukuntienne alueelta ja johon hän asettaa -
nimensä asuaksensa siellä, se etsikää, ja mene sinne."
Mooses profetoi, että on paikka, jonka Herra valitsee, -
kiinnittääkseen nimensä siihen.
"Ja sinne viekää polttouhrinne ja teurasuhrinne, -
kymmenyksenne, kätenne anti, lupausuhrinne ja vapaaehtoiset, -
ja siellä syökää Herran, teidän Jumalanne, edessä, -
ja iloitkaa perheinenne kaikesta, mitä kätenne on hankkinut.
Älkää tehkö, niinkuin me tässä tänä päivänä teemme, -
jokainen sitä, mikä hänen omasta mielestään on oikein, -
sillä te ette vielä ole päässeet lepoon ettekä siihen -
perintömaahan, jonka Herra, sinun Jumalasi, on sinulle antava.
Mutta kun olette menneet Jordanin yli ja asettuneet siihen maahan,
jonka Herra, teidän Jumalanne, jakaa teille perinnöksi, ja kun -
hän on suonut teidän päästä rauhaan kaikista vihollisistanne -
joka taholta, niin että asutte turvassa, silloin viekää siihen -
paikkaan, jonka Herra, teidän Jumalanne, -
valitsee nimensä asuinsijaksi, kaikki, mitä minä käsken.
Ja iloitkaa Herran, teidän Jumalanne, edessä, -
sekä te että teidän poikanne ja tyttärenne,"... " ja leeviläiset -
...heillä ei ole osuutta eikä perintöosaa teidän rinnallanne.
Varo, ettet uhraa polttouhrejasi missä mieleisessäsi paikassa -
hyvänsä, vaan siinä paikassa, jonka Herra valitsee".
Tämä oli profetia Jerusalemista ja temppelipaikasta.
Sinne kansan piti tulla uhraamaan Herran kasvojen edessä.
Luen nyt Psalmista 132.
Siinä kerrotaan, kuinka Jumala valitsi Daavidin -
perustamaan tämän paikan.
Kun luen psalmin, ymmärrämme, -
miksi toivotamme rauhaa Jerusalemille.
Rukoilemme Jerusalemille menestystä.
Kaikille, jotka rakastavat Jerusalemia, käy hyvin.
Psalmi käsittelee paikkaa, jota Daavid otti haltuunsa.
Siitä tuli paikka, johon Herra kiinnitti nimensä ikuisesti.
"Muista, Herra, Daavidin hyväksi kaikkia hänen vaivojansa, -
hänen, joka vannoi valan Herralle ja teki lupauksen -
Jaakobin Väkevälle: "Minä en mene majaan, joka on minun kotini, -
enkä nouse vuoteeseeni, joka on minun leposijani, minä en suo -
silmilleni unta enkä silmäluomilleni lepoa, -
ennenkuin löydän sijan Herralle, asumuksen Jaakobin Väkevälle".
"Katso, me kuulimme sen olevan Efratassa, -
me löysimme sen Jaarin kedoilta."
Ehkä Daavid puhui siitä miestensä kanssa ennen kuin -
hän meni Jerusalemiin ja tuli kuninkaaksi.
Jumala oli laskenut sen hänen sydämelleen.
Hänen mielessään oli löytää asumus Herralle, -
kuten Herra oli puhunut Mooseksen kautta.
"Menkäämme hänen asumukseensa, kumartukaamme -
hänen jalkainsa astinlaudan eteen.
Nouse, Herra, leposijaasi, sinä ja sinun väkevyytesi arkki.
Sinun pappisi olkoot puetut vanhurskaudella, ja -
sinun hurskaasi riemuitkoot. Palvelijasi Daavidin tähden -
älä torju pois voideltusi kasvoja.
Herra on vannonut Daavidille totisen valan, jota hän ei peruuta:
"Sinun ruumiisi hedelmän minä asetan sinun valtaistuimellesi.
Sillä Herra on valinnut Siionin, halunnut sen asunnoksensa: -
'Tämä on minun leposijani iankaikkisesti; tässä minä asun, -
sillä tänne on minun haluni ollut. Siionin ravinnon minä -
runsaasti siunaan, sen köyhät minä leivällä ruokin.
Sen papit minä puetan autuudella, ja hurskaat riemuiten riemuitkoot.'"
Siksi Jesaja puhuu luvussa 33, -
että Jerusalem on juhliemme kaupunki.
Siellä juhlittiin ja rukoiltiin Herran kasvojen edessä.
Sen paikan Daavid sai perustaa.
Daavid oli profeetta, ja asia oli hänen sydämellään.
Jumala lupasi, että hänen poikansa istuu aina hänen valtaistuimellaan.
Siksi Paavali sanoo Pisidian Antiokian synagoogassa -
saarnatessaan, että Jumala täytti Daavidille antamansa lupauksen.
Siksi hän antoi Messiaan nousta kuolleista.
Monet kristityt eivät tiedä Jumalan lupauksesta Daavidille.
Silloin ei ymmärrä ylösnousemuksen tarkoitusta.
Jumalan valtakunta tulee maan päälle Daavidin pojan kautta, -
joka istuu hänen valtaistuimellaan ikuisesti.
Jes.33:20: "Katso Siionia, juhliemme kaupunkia.
Sinun silmäsi näkevät Jerusalemin, -
rauhaisan asuinsijan, telttamajan, jota ei muuteta, -
jonka vaarnoja ei ikinä reväistä irti, -
jonka köysistä ei yhtäkään katkaista."
Siion on juhliemme kaupunki.
Jumala päättänyt kiinnittää nimensä ikuisesti siihen.
Puhumme ensi kerralla siitä, kuinka Jumala laski kirkkautensa tänne.
Kirkkaus katosi myöhemmin, mutta eräänä päivänä se palaa.
Pakanat tallaavat Jerusalemia, -
kunnes pakanain ajat täyttyvät.
Jerusalem asetetaan ennalleen, kuten profeetat ovat puhuneet.
Niin oikeaoppiset kristityt uskoivat -
vielä 100 vuotta apostolien jälkeen.
Sama toivo on jälleen heräämässä -
profeetallisen Sanan voimasta.
Jumalan siunausta!
'Elian rukousarmeija' on maailman- laajuinen rukousverkosto, -
joka rukoilee Israelin pelastusta.
Lähetämme viikoittain rukouskirjeen, raportteja ja -
profeetallista opetusta sekä erityisiä rukouskohteita.
Rukoile yhdessä muiden esirukoilijoiden kanssa.
Valmista tietä Messiaan paluulle Jerusalemiin.
Tervetuloa mukaan.
Tilaa viikoittainen rukouskirjeemme Jerusalemista.
Jumalan siunausta!
Suomennos: Anneli Olin